இரட்டை ரோஜா

இரட்டை ரோஜா என்பது ஜீ தமிழ் தொலைக்காட்சியில் 12 ஆகத்து 2019 ஆம் ஆண்டு முதல் திங்கள் முதல் சனி வரை நண்பகல் 1 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது இரட்டைக் குழந்தைகளாகப் பிறக்கும் சகோதரிகளின் வாழ்க்கையைப் பிரதிபலிக்கும் குடும்பப் பின்னணியைக் கொண்டது. இது ஜீ தெலுங்கு தொலைக்காட்சியில் ஒளிபரப்பாகும் 'அக்கா செல்லலு' என்ற தெலுங்கு மொழி தொடரை மையமாக வைத்து ரோஸ்.நந்தகுமார் என்பவர் இயக்க, சாந்தினி தமிழரசன், அக்‌ஷய் கமல் மற்றும் நிமேஷ் சாகர் ஆகியோர் முதன்மைக் கதாபாத்திரத்தில் நடித்துள்ளார்கள்.

கதைச்சுருக்கம்
இரட்டை சகோதரிகளான அனு, அபி இருவரும் ஒரே வயிற்றில் பிறந்திருந்தாலும், எதிரெதிர் துருவங்களாக வாழ்ந்து வருகிறார்கள். அக்கா அனு சுயநலம் கொண்டவள். தனக்கான விஷயத்தை மட்டுமே யோசிப்பவள். தங்கை அபி அனுவுக்கு நேரெதிர், அபி. குடும்பத்துக்காகவே யோசிப்பவள். இருவரும் ஒரே குடும்பத்தை சேர்ந்த அண்ணன், தம்பியை மணப்பதால் ஏற்படும் பிரச்சினைகளும், தீர்வுகளும்தான் கதை.

நடிகர்கள்

முதன்மை கதாபாத்திரம்
 ஷிவானி நாராயணன் (பகுதி:1-168) → சாந்தினி தமிழரசன் (பகுதி: 169-தற்போது)
 அபி - குடும்பத்துக்காகவே யோசித்து, அவர்களுக்காக எந்தத் தியாகத்தையும் செய்யத் துணியும் தன்மையுள்ளவளாக இருக்கிறார்.
 அனு - அக்காவான அனு, தனக்கான விஷயத்தை மட்டுமே யோசிப்பவர், சுயநல குணம் கொண்டவர். ஆனால் இவள் இடையில் இறந்துவிட்டாள்.
 அக்‌ஷய் கமல் - சஞ்சீவ்
சந்தோஷின் தம்பி, கோபக்கார குணம் கொண்டவன் மற்றும் அபியின் கணவன்
 நிமேஷ் சாகர் - சந்தோஷ்
 ஒழுக்கமான பையன், சஞ்சீவின் அண்ணன் மற்றும் ஸ்ரீஜாவின் கணவன்..

அனு மற்றும் அபி குடும்பத்தினர்
 சபிதா ஆனந்த் - தெய்வானை
 அனு மற்றும் அபியின் தாய்.
  பூவிலங்கு மோகன் - கந்தசாமி
 அனு மற்றும் அபியின் தந்தை.

சந்தோஷ் மற்றும் சஞ்சீவ் குடும்பத்தினர்
 எல்.ராஜா - ராமசந்திரன் 
 சந்தோஷ் மற்றும் சஞ்சீவின் தந்தை.
 தமிழ்ச்செல்வி (2019-2020) → மீரா கிருஷ்ணா (2020-தற்போது) - சீதா 
 சந்தோஷ் மற்றும் சஞ்சீவின் தாய்.
 மௌனிகா - ஸ்ரீஜா 
 சிந்தாமணியின் மகள் மற்றும் சந்தோஷின் மனைவி.
 மீனா வெமுரி - சிந்தாமணி 
 ராமசந்திரனின் தங்கை ஸ்ரீஜாவின் தாய்.
 பிரியா - கவிதா
 ஸ்ரீஜாவின் அத்தை.

துணை கதாபாத்திரம்
 திவாகர் - காளி
 சீதாவின் தம்பி. 
 பவித்ரன் - சதீஸ்
 ஸ்ரீஜாவின் முதல் கணவன்.
 இந்திரன் - சல்மான்
 அபியின் முன்னாள் வருங்கால கணவன்.
 சுஜாதா - நாகலக்ஷ்மி
 சல்மானின் தாய்.

சிறப்புத் தோற்றம்
 சிறீகாந்து தேவா

நடிகர்களின் தேர்வு
இந்தத் தொடரின் நாயகியாக பகல் நிலவு தொடர் புகழ் ஷிவானி நாராயணன், அனு, அபி என இரட்டைக் கதாபாத்திரங்களில் நடிக்கிறார். தற்போது  நடிகை சாந்தினி தமிழரசன் இந்த வேடங்களில் நடிக்கிறார். இவர் தாழம்பூ தொடரில் நடித்துள்ளார். அண்ணனாக நிமேஷ் சாகர், தம்பியாக அக்‌ஷய் நடிக்கிறார்கள். சாந்தினியின் அப்பாவாக பிரபல நடிகர் பூவிலங்கு மோகன் நடிக்கிறார். அம்மாவாக சபிதா ஆனந்த் நடிக்கிறார்.

நேர அட்டவணை
இந்த தொடர் 12 ஆகத்து 2019 முதல் 27 மார்ச் 2020 ஆம் ஆண்டு வரை வரை திங்கள் முதல் வெள்ளி வரை மதியம் 2 மணிக்கு ஒளிபரப்பானது. பின்னர் கொரோனாவைரசு காரணத்தால் 27 மார்ச் 2020 முதல் தற்காலிகமாக நிறுத்தப்பட்டு 27 ஜூலை 2020 முதல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பாகி, 23 ஆகத்து 2021 ஆம் ஆண்டு முதல் திங்கள் முதல் சனி வரை நண்பகல் 1 மணிக்கு ஒளிபரப்பாகிறது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 
 ஜீ தமிழ் இணையதளம்

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்